ອົງການສື່ມວນຊົນ ແລະ ພວກນັກຂ່າວ ໃນ ທົ່ວໂລກ ກຳລັງຖືກຄຸກຄາມ ຢ່າງໜັກ
ອີງຕາມອົງການ Freedom House ຊຶ່ງເປັນກຸ່ມສິ້ງຊອມ ທີ່ເປັນອິດສະຫລະ ກ່າວວ່າ ເສລີພາບ ດ້ານການຂ່າວ ໃນທົ່ວໂລກ ໄດ້ຫຼຸດລົງສູ່ຈຸດຕ່ຳສຸດ ໃນຮອບ 10 ກ​ວ່າປີຜ່ານມາ.
ການຫາຍຕົວໄປ ແລະ ປາກົດວ່າ ມີການຄາດຕະກຳນັກຂຽນບົດຄວາມ ຂອງໜັງສືພິມ ວໍຊິງຕັນ ໂພສທ໌ ທ່ານ ຈາມາລ ຄາຊອກກີ ຢູ່ພາຍໃນສະຖານ ກົງສຸນຂອງ ຊາອຸດີ ອາຣາເບຍ ປະຈຳ ນະຄອນອິສຕັນບູລ ຊຶ່ງໄດ້ຂະຫຍາຍການສົນທະນາອອກໄປ ກ່ຽວ ກັບເລື້ອງເສລີພາບໃນດ້ານການຂ່າວ ແລະ ຄວາມປອດ ໄພ ຂອງບັນດານັກຂ່າວ ຢູ່ ໃນທົ່ວໂລກ ໃນສັບປະດານີ້ ຢູ່ໃນລາຍການ  ຂອງວີໂອເອ ທີ່ຈັດໂດຍ ທ່ານນາງ ເກຣຕາ ແວນ ຊັດເຕີເຣັນ ໄດ້ນຳເອົາຫົວຂໍ້ເລື້ອງຕ່າງໆເຫຼົ່ານີ້ ມາໂອ້ລົມກັນ ກັບບັນດານັກຂ່າວ ພ້ອມດ້ວຍ ຮອງຜູ້ອຳນວຍການ ຂອງຄະນະກຳມະການປົກປ້ອງ ບັນດານັກຂ່າວ ເອລີຊາເບັຕ ເຊີຣເນັຟ ນັກຂ່າວຂອງວີໂອເອ ມີລາຍລະອຽດກ່ຽວກັບ ເລື້ອງນີ້ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ການຫາຍສາບສູນໄປ ແລະອາດເປັນໄປໄດ້ວ່າ ມີການສັງຫານນັກຂ່າວ ຊາວຊາອຸດີ ທ່ານນຶ່ງ ໃນເດືອນນີ້ ທີ່ໄດ້ກໍ່ໃຫ້ເກີດຄວາມຄຽດແຄ້ນໃນທົ່ວໂລກ ແລະ ຮຽກຮ້ອງໃຫ້ ຊອກຫາຄຳຕອບ ນັກຂຽນບົດຄວາມຂອງໜັງສືພິມ ວໍຊິງຕັນ ໂພສທ໌ ທ່ານ ຈາມາລ ຄາຊອກກີ ໄດ້ຖືກ ພົບເຫັນຄັ້ງສຸດທ້າຍ ເມື່ອສອງສັບປະດາກ່ອນ ຊຶ່ງຜູ້ກ່ຽວໄດ້ເຂົ້າໄປໃນ ກົງສຸນຂອງ ຊາອຸດີ ອາຣາເບຍ ທີ່ປະເທດເທີກີ ແຕ່ບໍ່ໄດ້ກັບອອກມາເລີຍ ທ່ານ ເຈສັນ ຣີຊາອຽນ ຄູ່ຮ່ວມງານ ຂອງທ່ານ ຄາຊອກກີ ກໍໄດ້ຖືກຄຸມຂັງຢູ່ ໃນປະເທດ ອີຣ່ານ ເປັນເວລາ 544 ວັນແລ້ວ ກ່ອນທີ່ຜູ້ກ່ຽວຈະໄດ້ຖືກປ່ອຍໂຕ ໃນປີ 2016 ທ່ານ ຣີຊາອຽນ ກ່າວວ່າ ການແນເປົ້າໝາຍໃສ່ພວກນັກຂ່າວທີ່ ເພີ້ມຂຶ້ນເລື້ອຍໆນັ້ນ ຖືວ່າ ເປັນຊ່ວງເວລາທີ່ອັນຕະລາຍ ສຳລັບສື່ມວນຊົນ ທ່ານ ເຈສັນ ຣີຊາອຽນ ນັກຂຽນບົດຄວາມຂອງໜັງສືພິມ ວໍຊິງຕັນ ໂພສທ໌ ກ່າວວ່າ ອີງຕາມ ຄະນະກຳມະການປົກປ້ອງບັນດານັກຂ່າວ ຫຼື CPJ ແລ້ວ ຈຳນວນ ຂອງບັນດາ ນັກຂ່າວທີ່ຖືກຄຸມຂັງ ໃນການປະຕິບັດໜ້າທີ່ຂອງພວກເຂົາເຈົ້ານັ້ນ ແມ່ນເຖິງລະດັບ ສູງສຸດເປັນປະຫວັດການ ໃນປີ 2017 ເທີກີ ຈີນ ແລະ ອີຈິບ ແມ່ນເປັນຜູ້ກະທຳທີ່ຂີ້ ຮ້າຍທີ່ສຸດ ອົງການປົກປ້ອງນັກຂ່າວຫຼື CPJ ຍັງລາຍງານວ່າ ມາຮອດປີນີ້ ນັກຂ່າວ 44 ຄົນ ໃນ ທົ່ວໂລກ ໄດ້ຖືກຂ້າຕາຍ ໃນຂະນະທີ່ ປະຕິບັດໜ້າທີ່ຢູ່ນັ້ນ ພວກປະ ເທດທີ່ສູ້ລົບກັນ ໃນຂະນະທີ່ບັນດານັກຂ່າວ ປະເຊີນກັບອັນຕະລາຍຢູ່ນັ້ນ ແມ່ນ ບໍ່ພຽງແຕ່ເປັນໄພຂົ່ມຂູ່ ຕໍ່ເສລີພາບໃນດ້ານການຂ່າວເທົ່ານັ້ນ ອີງຕາມຄຳເວົ້າ ຂອງ ທ່ານ ອາເຢຊາ ແທນຊີມ ຫົວໜ້າຫ້ອງການຂ່າວ ວີໂອເອ ປະຈຳນະຄອນ ອິສລາມາບັດ ທ່ານ ແທນຊີມ ເວົ້າວ່າ ໂດຍມີໄພຕ່າງໆນາໆ ແລະ ຄວາມຮຸນແຮງ ຕໍ່ສື່ມວນຊົນ ທີ່ກຳລັງເພີ້ມຂຶ້ນ ເລື້ອຍໆນັ້ນ ບັນດານັກຊ່ຽວຊານ ກ່າວວ່າ ບັນຫາກ່ຽວກັບຄວາມຮັບຜິດຊອບ ຍັງຈະຕ້ອງໄດ້ຮັບ ການແກ້ໄຂ ທ່ານ ຣອບ ມາໂຮນີ ສະມາຊິກຂອງຄະນະກຳມະການປົກປ້ອງບັນດານັກຂ່າວ ກ່າວວ່າ ອີງຕາມອົງການ Freedom House ຊຶ່ງເປັນກຸ່ມສິ້ງຊອມ ທີ່ເປັນອິດສະຫລະ ກ່າວວ່າ ເສລີພາບດ້ານການຂ່າວໃນທົ່ວໂລກ ໄດ້ລົດລົງສູ່ຈຸດຕ່ຳສຸດ ໃນຮອບ 10 ກວ່າປີຜ່ານ ມາ ປະຊາກອນຂອງໂລກ ພຽງແຕ່ 13 ເປີເຊັນ ໄດ້ຮັບຂ່າວ ສານ ທີ່ມີອິດສະຫຼະເສລີ ຢ່າງແທ້ຈິງ Washington Post columnist Jamal Kashoggi was last seen two weeks ago entering, but never leaving Saudi Arabia's consulate in Turkey